Vlieëniers kla oor vlaag laseraanvalle – praag.co.za — 20 jaar jonk!
Brittanje se grootste vlieëniersunie is so bekommerd oor 'n onlangse vlaag voorvalle, dat hulle 'n noodbulletin aan lede uitgereik het wat hulle adviseer oor hoe om blindheid te verhoed asook verlies van beheer oor hul vliegtuie.
Balpa, die British Airline Pilots' Association wil nou die wet verander sodat enigeen wat betrap word in die besit van sekere lasers sonder 'n "wettige rede" tronk toe gestuur word.
Die meeste van die aanvalle is op groot kommersiële vliegtuie, maar selfs militêre vliegtuie word geteiken.
Polisiehelikopters wat misdadigers oor digbevolkte gebiede jaag, word ook gereeld getref.
In die meeste gevalle is dit jeugdiges, maar vlieëniers en sekuriteitsdeskundiges is bekommerd dat terroriste dit ook kan gebruik.
Die voorvalle is almal vervat in amptelike verslae aangemeld by die Burgerlike Lugvaartowerheid.
Vliegtuie word getref soveel soos vyf keer per dag deur hoëintensiteit laserpenne wat aanlyn vir so min as R150 gekoop kan word. Meer kragtige laserpenne kan oor langer afstande trefseker wees.
Hulle word gewoonlik gebruik as hulpmiddels deur onderwysers en dosente, maar kleinhandelaars verkoop ook die meer kragtige toestelle aan sterrekundiges en konstruksiewerkers.
Skrywer Karin RoodtGepubliseer op 29 September 2013 29 September 2013 Kategorieë Nuus, Suider-AfrikaSleutelwoord Balpa, besigste lughawens, Brittanje, Burgerlike Lugvaartowerheid, groen laser, laserpenne, passasierstraler, Polisiehelikopters